text: Bøderegn til tulipanfest
  24 maj 2011 kl. 12.20
  Færdselspolitiet stod klar til at tjekke de besøgende ved tulipanfesten i Ribe i weekenden, og det førte til en bøderegn.
  81 blev noteret for at køre for hurtigt, heraf fik 25 klip i kørekortet. 
  To blev sigtet for spirituskørsel.
   
  En blev sigtet for kørsel med euforiserende stoffer. 
  To blev sigtet for kørsel uden kørekort.
  34 blev sigtet for andre færdselslovsovertrædelser som manglende brug af sikkerhedssele, anvendelse af håndholdt mobiltelefon med videre.
  
  Tophastighed på 213
  Færdselspolitiet var også omkring Sønderborg og Aabenraa.
  60 bilister blev noteret for at køre for stærkt, heraf fik 24 klip i kørekortet, mens to fik en betinget frakendelse, og en fik en ubetinget frakendelse.
   
  Særligt på hovedvej A8 trådte bilisterne hårdt på speederen. Alene på den strækning blev der noteret 50 bilister. 21 af dem fik klip i kørekortet, mens to fik en betinget frakendelse for at have kørt henholdsvis 146 og 132 km/t. En fik en ubetinget frakendelse for at have kørt 213 km/t.
   
  Den hurtigste bilist var en tysker. Han fik en bøde på 9.000 kroner. Han kan også se frem til et halvt års ubetinget frakendelse af førerretten.
  Politiet har fortsat bilisterne på A8 i søgelyset.
  